Document ID: 32001R0991

Uredba Komisije (ES) št. 991/2001
z dne 21. maja 2001
o spremembi Priloge k Direktivi Sveta 92/14/EGS o omejevanju uporabe letal, ki jo ureja del II poglavje 2 zvezka 1 Priloge 16 h Konvenciji o mednarodnem civilnem letalstvu, druga izdaja (1988)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/14/EGS z dne 2. marca 1992 o omejevanju uporabe letal, ki jo ureja del II poglavje 2 zvezka 1 Priloge 16 h Konvenciji o mednarodnem civilnem letalstvu, druga izdaja (1988) [1], kakor je bila nazadnje spremenjena z Direktivo 1999/28/ES [2], in zlasti člena 9a Direktive,
ob upoštevanju naslednjega:
(1) Člen 3 Direktive 92/14/EGS izvzema letala, našteta v Prilogi direktive, zlasti če jih še naprej uporabljajo fizične ali pravne osebe s sedežem v državi, v kateri so bila takšna letala registrirana v določenem referenčnem obdobju.
(2) Člen 9a Direktive 92/14/EGS, kakor je bila spremenjena z Direktivo Sveta 98/20/ES [3], določa poenostavljeni postopek za spremembe Priloge, da bi se zagotovilo popolno upoštevanje meril za ureditev izjem.
(3) Po začetku veljavnosti Direktive 1999/28/ES, ki je prva spremenila Prilogo k Direktivi 92/14/EGS na podlagi poenostavljenega postopka, so bila nekatera letala, našteta v Prilogi, uničena, medtem ko so bila druga izbrisana iz registrov zadevnih držav; ustrezne vpise za taka letala je zato treba črtati iz Priloge.
(4) Nekatera letala, ki pridejo v poštev, bodo leta 2001 stara 25 let; ustrezni vpisi naj se zato vključijo v Prilogo.
(5) Zaželeno je tudi, da se Priloga ažurira glede na nastale spremembe kode registracije ali letalskega prevoznika že vključenega zrakoplova.
(6) Omejena narava in omejeno področje uporabe sprememb te priloge ter nujnost upravičujejo spremembo s pomočjo vrste uporabljenega pravnega instrumenta.
(7) Potrebno je, da začne ta uredba kar najhitreje veljati, da bi bile lahko izjeme, ki jih določa, zainteresiranim strankam čim prej na voljo.
(8) Določbe te uredbe so v skladu z mnenjem Odbora za varnostne predpise v letalstvu [4], ustanovljenim z Uredbo Sveta (EGS) št. 3922/91 z dne 16. decembra 1991 o uskladitvi tehničnih predpisov in upravnih postopkov na področju civilnega letalstva [5], kakor je bila nazadnje spremenjena z Uredbo Komisije (ES) št. 2871/2000 [6] -
SPREJELA NASLEDNJO UREDBO:
Člen 1
Priloga k Direktivi 92/14/EGS se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. maja 2001

Labels: 7
8
5